tartuNLP/wikipedia-smugri-20251201 huggingface dataset:
Jeesus Nasaretilainen (televisiosarja)

Jeesus Nasaretilainen on italialaisen Franco Zeffirellin ohjaama, vuonna 1977 ensiesitetty television minisarja, joka valmistui brittiläis-italialaisena yhteistuotantona.
Elokuvan käsikirjoitus ei seuraa joka kohdassa evankeliumien tapahtumia, vaan siihen on keksitty uusia juonenkäänteitä ja henkilöitä. Pääosissa nähdään useita tunnettuja näyttelijöitä.
Purserin lause

Purserin lause on geometriassa Ptolemaioksen lausetta yleistävä tulos ja Caseyn lauseen erikoistapaus, joka kuuluu seuraavasti:
Olkoon O kolmion ABC ympäri piirretty ympyrä, ja a = BC, b = CA, c = AB. Olkoot t = AT, u = BU, v = CV tangenttien pituudet kärjistä A, B, C toiselle ympyrälle K. Tällöin at = bu + cv.
Lauseen todistus on analoginen Ptolemaioksen lauseen kanssa. Välttämättömän osan todistus on annettu Art of Problem Solving -foorumilla.
Karsinnat jalkapallon Euroopan-mestaruuskilpailuihin 2016

Karsinnat jalkapallon Euroopan-mestaruuskilpailuihin 2016 käynnistyivät syksyllä 2014. Lopputurnaukseen osallistui 24 maajoukkuetta, jonne karsinnoista selvisi 23 maata isäntämaa Ranskan lisäksi.
Karsintalohkojen arvonta suoritettiin Nizzassa 23. helmikuuta 2014. Arvonnassa arvottiin kahdeksan kuuden joukkueen lohkoa ja yksi viiden joukkueen lohko. Lohkojen kaksi parasta sekä paras kolmanneksi sijoittunut pääsivät suoraan kisoihin. Kolmanneksi parasta laskettaessa ei huomioitu lohkoissa viimeiseksi sijoittuneita vastaan pelattuja otteluita. Muut kolmanneksi sijoittuneet pelasivat kaksiosaisen jatkokarsinnan, josta jokaisen otteluparin voittaja pääsi lopputurnaukseen.
Ensimmäinen kierros.
Lohko H.
Kroatialta otettiin yksi piste pois sen kannattajien käyttäydyttyä rasistisesti ottelussa Italiaa vastaan.
Lohkojen kolmanneksi sijoittuneiden taulukko.
Jos lohkossa on kuusi joukkuetta, ei kolmanneksi ja kuudenneksi sijoittuneiden joukkueiden ottelua huomioida pisteytyksessä.
Play-off-kierros.
Play-off-kierrokselle osallistuvat lohkoissaan kolmanneksi sijoittuneet pois lukien eniten pisteitä kerännyt kolmanneksi sijoittunut, joka pääsee suoraan lopputurnaukseen. Joukkueet jaetaan kahteen arvontakoriin rankingin perusteella. Joukkueet arvotaan ottelupareihin. Otteluparit pelaavat keskenään kaksi ottelua, ja otteluparien voittajat etenevät lopputurnaukseen. Arvonta suoritettiin 18. lokakuuta 2015 Nyonissa.
Arvontakorit.
Kori 1 
Kori 2 
Ottelut.
Ensimmäiset osaottelut pelattiin 12.-14. marraskuuta ja toiset osaottelut 15.-17. marraskuuta 2015.
Philadelphia Athletics (1890–1891)

Philadelphia Athletics oli lyhytikäinen yhdysvaltalainen baseballjoukkue, joka toimi kaikkiaan vain kahden kauden ajan.
Joukkue perustettiin vuonna 1890 nimellä "Philadelphia Quakers" ja se liittyi jäseneksi Players Leagueen, joka toimi vain yhden kauden. PL:n tultua lakkautetuksi joukkue siirtyi American Association -liigaan jossa se korvasi sääntörikkomusten takia liigasta erotetun Philadelphia Athletics -seuran ja otti käyttöönsä tämän kutsumanimen. AA:ssa joukkue voitti 73 ja hävisi 66 ottelua sijoittuen viidenneksi. Myös AA lakkautettiin kauden 1891 jälkeen, joukkueista neljä liittyi National Leagueen, muut ostettiin ulos. Athletics kuului jälkimmäiseen ryhmään ja se lopetti toimintansa.
Aune Krohn

Aune Ottilia Krohn, nimimerkki Kolmisointu, (6. maaliskuuta 1881 Helsinki – 16. tammikuuta 1967 Hattula) oli suomalainen kirjailija ja uskonnollisen kirjallisuuden suomentaja.
Vakaumuksellisena kristittynä Krohn teki nuorena työtä NNKY:n ja Kristillisen ylioppilasliiton piirissä. Hän oli myöhemmin evankelisen herätysliikkeen aktiivi ja piti uskonnollisia tilaisuuksia liikkeen toisen aktiivin Liisa Tarvon kanssa heidän yhteisessä kodissaan. Hän piti myös julkisia kristillisiä opetuspuheita. Hän työskenteli erityisesti vakaumuksensa mukaisen kirjallisuuden suomentajana. Krohnilta on jäänyt elämään Titanic-hymninä tunnetun virren "Nearer, my God, to Thee" ("Sua kohti, Herrani") suomennos. Sisarukset Aino ja Aune Krohn olivat läheisiä, mutta Aunen vakaumus erotti heitä, ja vakaumuksensa näkökulmasta Aune Krohn myös kritisoi sisarensa tuotantoa, mikä loukkasi tätä.
Maarit Leskelä-Kärjen kulttuurihistorian alan väitöskirjassa "Kirjoittaen maailmassa" Aunen elämää ja toimintaa tarkasteltiin ensimmäistä kertaa yhdessä hänen sisariensa Aino Kallaksen ja Helmi Krohnin rinnalla, ja nostettiin esiin hänen aktiivinen uskonnollinen ja kirjallinen toimijuutensa sekä hänen elämänsä yhtäältä äidin hoitajana ja toisaalta yhteinen elämä saman uskonnollisen vakaumuksen jakaneen Liisa Tarvon kanssa Hattulan Parolassa. Naimaton Aune Krohn vastasi perheen toivomuksesta sairaan äidin Minna Krohnin hoidosta lähes kaksikymmentä vuotta tämän kuolemaan saakka. Hän kantoi vastuun myös Liisa Tarvosta tämän sairastaessa kroonista tuberkuloosia. Aune Krohn itse koki heidän suhteensa elämänkumppanuutena, työn ja arjen jakamisena. Hän vieroksui ajatusta fyysisestä rakkaussuhteesta, mutta samalla totesi Liisan olleen hänelle yhtä tärkeä ja läheinen kuin aviopuoliso.
Sisarten väliset suhteet olivat sekoitus syvää kiintymystä ja Aunen alemmuudentunnetta loisteliaan ja kansainvälisen kirjailijasiskon rinnalla. Aunelle hyvin tärkeä oli myös suhde sisarpuoli Helmi Krohniin sekä vanhempaan veljeen Kaarle Krohniin. Koko Krohnien laaja perhepiiri oli Aunelle keskeinen. Aino Kallas -elämäkerrassa Silja Vuorikurun mukaan sisarusten välit eivät olleet täysin auvoiset, vaikka sellaisen kuvan saattoi saada, sillä Aunen repliikeissä on havaittavissa sisarkateutta ilmentävää ironiaa. Aino Kallas on Vuorikurun mukaan saanut sisarussuhteesta aineksia myös "Sudenmorsiamen" näytelmäversioon.
Krohnin vanhemmat olivat professori Julius Krohn ja hänen toinen puolisonsa Maria Wilhelmiina (Minna) Lindroos. Hänen täyssisarensa oli kirjailija Aino Kallas ja sisaruspuoliaan Julius Krohnin ensimmäisestä avioliitosta olivat kirjailija Helmi Setälä, säveltäjä Ilmari Krohn ja kansanrunouden tutkija ja professori Kaarle Krohn.
Aune on haudattu Helsinkiin Hietaniemen hautausmaalle muiden sukulaistensa tapaan.
Valtion tieto- ja viestintätekniikkakeskus Valtori

Valtion tieto- ja viestintätekniikkakeskus Valtori () tuottaa valtionhallinnon toimialariippumattomat ICT-palvelut. Valtorin keskeisin tavoite on yhtenäistää valtionhallinon tietotekniikkaa, jotta se olisi helposti ja kustannustehokkaasti ylläpidettävää.
Valtori tuottaa myös valtion ylimmän johdon ja yhteiskunnan turvallisuuden kannalta tärkeiden viranomaisten ja muiden toimijoiden yhteistoiminnan edellyttämiä turvallisuusverkon palveluja, jotka täyttävät korkean varautumisen ja turvallisuuden vaatimukset.&lt;ref name="HE-146/2020"&gt;&lt;/ref&gt;
Toimialasta riippumattomilla ICT-palveluilla tarkoitetaan palveluita, joiden tuottaminen tai järjestäminen ei vaadi merkittävää toimialakohtaista osaamista ja jotka perustuvat yleisesti käytettyihin laite- ja ohjelmistoratkaisuihin ja -teknologioihin.
Valtori on valtiovarainministeriön hallinnonalalla toimiva palvelukeskus ja valtion virasto, joka aloitti toimintansa 1. maaliskuuta 2014. Vuoden 2022 lopussa virastossa työskenteli noin 1 400 henkilöä. Yleisimpiä henkilöstön ammattinimikkeitä ovat järjestelmäasiantuntija, ICT-asiantuntija sekä tieto- ja viestintäteknologian asiantuntija. Valtorilla on eri puolella Suomea noin 30 toimipaikkaa, joista henkilömäärältään suurimpia ovat Helsingin, Rovaniemen, Hämeenlinnan ja Jyväskylän toimipaikat. Viraston päätoimipaikka on Jyväskylässä.
Vuonna 2022 Valtorin tuotot olivat yhteensä 420 miljoonaa euroa. Viraston toiminta rahoitetaan pääasiassa asiakkailta perittävillä palvelu- ja projektisopimusmaksuilla. Laskutusvolyymilla mitattuna viisi suurinta Valtorin asiakasta olivat Oikeusrekisterikeskus, valtioneuvoston kanslia, Poliisihallitus, Verohallinto ja Puolustusvoimien logistiikkalaitos.
Tammikuusta 2023 alkaen toimitusjohtajana on toiminut valtiotieteiden maisteri Marja Rantala. Toukokuusta 2021 kesäkuuhun 2022 toimitusjohtajana toimi diplomi-insinööri Tero Latvakangas, joka erosi tehtävästä hänestä tehdyn tutkintapyynnön vuoksi. Hänen viimeinen työpäivänsä oli 22. heinäkuuta. Hänen edeltäjänsä oli heinäkuusta 2016 alkaen diplomi-insinööri Pasi Lehmus, joka siirtyi Pirkanmaan sairaanhoitopiirin uudeksi tietohallintojohtajaksi. Lehmuksen edeltäjä oli filosofian maisteri Kari Pessi.
Viraston toiminta perustuu lakiin valtion yhteisten tieto- ja viestintäteknisten palveluiden järjestämisestä (1226/2013) ja lakiin julkisen hallinnon turvallisuusverkkotoiminnasta (10/2015) sekä valtioneuvoston asetukseen hallinnon turvallisuusverkkotoiminnasta (1109/2015) ja valtioneuvoston asetukseen valtion yhteisten tieto- ja viestintäteknisten palveluiden järjestämisestä (132/2014).
Korean demilitarisoitu vyöhyke

Korean demilitarisoitu vyöhyke () on Pohjois- ja Etelä-Korean rajalla sijaitseva 250 kilometriä pitkä ja neljä kilometriä leveä vyöhyke, joka jakaa Korean niemimaan kahtia. Vyöhykettä pidetään myös maailman suurimpana miinakenttänä, joka sisältää arviolta miljoona maamiinaa molemmin puolin. Vyöhykkeen miinoittaminen alkoi Korean sodan jälkeen vuonna 1953 tarkoituksenaan estää Pohjois-Koreaa hyökkäämästä etelään. Alue on tarkoin vartioitu, ja läpikulku tapahtuu vain tiettyjen raja-asemien kautta erikoisluvan kanssa. Rajalla on tapahtunut ajoittaisia selkkauksia 1960-luvun lopulta. Alueelta on löydetty neljä pohjoiskorealaisten kaivamaa tunnelia rajan ali. Nämä tunnelit ovat nykyään tarkan tarkkailun alla. Alueella elää luonnonvaraisia eläimiä, ja kasvillisuus on pääosin puita ja vähäisiä pensaita.
Unkarin moottoritieverkko

Unkarin moottoritieverkon muodostavat moottoritiet (Autópálya) ja moottoriliikennetiet (Autóút). Tärkeimmät tieyhteydet suurten kaupunkien ja naapurimaiden välillä ovat yleensä neli- tai useampikaistaisia moottoriteitä. Muut moottoritieverkkoon kuuluvat osat ovat joko kaksi-, kolme- tai nelikaistaisia moottoriliikenneteitä.
Joulukuussa 2020 Unkarin moottoritieverkon pituus oli noin 1 650 kilometriä. Vuosina 2006-2009 maassa avattiin useita tärkeitä moottoritieosuuksia, kuten Budapestin kehätien (M0) itäinen ja pohjoinen osa, M3 Debrecenin ja Nyíregyházan välillä, M5 Szegedistä Serbian rajalle, M6 Budapestistä lähelle Kroatian rajaa ja M7 Balaton-järveltä Kroatian rajalle. Vuosina 2013-2015 tullaan avaamaan liikenteelle ainakin moottoritiet M3 Nyíregyházasta Unkarin rajalle, M6 Kroatian rajalle ja M43 Szegedistä Romanian rajalle.
Slovenian moottoritieverkko

Slovenian moottoritieverkon muodostavat moottoritiet (Avtocesta) ja moottoriliikennetiet (Hitra cesta). Joulukuussa 2012 maassa oli yli 500 kilometriä moottoritietä ja vajaa sata kilometriä moottoriliikennetietä. Moottoritieverkko on rakennettu vaiheittain 1990- ja 2000-luvuilla eikä kerralla ole avattu yleensä pitkiä osuuksia. Se on kuitenkin suurimmilta osin valmis; moottoriteitä on rakentamatta enää 60 kilometriä ja moottoriliikennetietä noin 300 kilometriä, josta yli puolet (yli 150 km) on Itävallasta A9-tieltä Slovenian kautta Kroatiaan A1-tielle ulottuvaa pitkää uutta moottoriliikennetieyhteyttä.
Suunniteltu moottoritieverkko.
Moottoritiet (Avtocesta)
Moottoriliikennetiet (Hitra cesta)
Troijan urhot

Troijan urhot (, , ”Troian sota”) on vuonna 1961 valmistunut italialais-ranskalainen seikkailuelokuva. Lajityypiltään mytologisaiheista peplumia edustavan elokuvan on ohjannut Giorgio Ferroni. Sen sankaria Aineiasta näyttelee yhdysvaltalainen kehonrakentaja Steve Reeves.
Juoni.
Elokuva perustuu Homeroksen "Iliaaseen" ja "Odysseiaan" sekä Vergiliuksen "Aeneis"-teokseen. Troijan sodan kymmenentenä vuonna kreikkalainen Akhilleus surmaa troijalaisten johtajan Hektorin, jonka tilalle on valittava uusi komentaja. Ehdokkaina ovat hovin suosikki, petollinen Paris sekä sotilaiden kannattama urhea Aineias, joka voittaa kaksinkamppailussa Aiaan. Aineias on mennyt salaa naimisiin Priamoksen tyttären Kreusan kanssa, jonka Paris antaa kreikkalaisille panttivangiksi. Aineias pelastaa vaimonsa ja Paris tappaa Akhilleuksen osumalla tätä kantapäähän. Aineiaan ollessa vangittuna kreikkalaiset rakentavat suuren puuhevosen, jonka troijalaiset vievät kaupunkiinsa. Sen sisälle piiloutunut Odysseus miehineen avaa yöllä kaupungin portit ja kreikkalaiset hävittävät Troijan. Aineias löytää Kreusan ruumiin ja pakenee vastasyntyneen poikansa kanssa Italiaan, jonne hän sittemmin perustaa Rooman kaupungin.
Tuotanto ja vastaanotto.
"Troijan urhot" on kuvattu Euroscope-laajakangastekniikalla Eastmancolor-väreissä Cinecittàn studioilla Roomassa sekä ulkokuvien osalta Jugoslaviassa. Sen visuaalisia kohokohtia ovat tasangolla kohoavat Troijan muurit, kreikkalaista geometristä tyyliä muistuttava puuhevonen sekä suuret taistelukohtaukset, jotka samalla kuitenkin hidastavat toimintaa. Runollinen käsikirjoitus ja Giovanni Fuscon muinaiseen Kreikkaan assosioituva musiikki korostavat tarinan eeppistä luonnetta. Päähenkilöksi nostetaan Vergiliuksen Aineias, joka puisevan Steve Reevesin esittämänä on kuin vieraileva tähti nimekkään näyttelijäkaartin keskellä. Reeves esittelee lihaksiaan painiottelussa Mimmo Palmaran Aiasta vastaan ja Hedy Vessel on elokuvahistorian viettelevin Helene. Palava kaupunki ja sen pakolaisvirta tuovat mieleen toisen maailmansodan kauhut.
Elokuva oli varsin hyvä yleisö- ja arvostelumenestys sekä kotimaassaan että ulkomailla. Se tuotti Italiassa lähes 800 miljoonan liiran pääsylipputulot (toisen tiedon mukaan 813 miljoonaa) ja oli kauden 18. tai 20. katsotuin elokuva. Aikalaiskriitikot kiittivät varsinkin ohjaaja Ferronin ja lavastaja Pier Vittorio Marchin ammatitaitoa.
"Troijan urhojen" kuvamateriaalia on sittemmin kierrätetty useissa peplum-elokuvissa. Giorgio Venturini ohjasi seuraavana vuonna Steve Reevesin kanssa Vergiliuksen teokseen perustuvan jatko-osan "La leggenda di Enea". Giorgio Ferroni sivusi samaa aihetta vielä vuonna 1964 valmistuneessa elokuvassa "Il leone di Tebe".
DVD-julkaisut.
Elokuva on saatavissa New Entertainmentin hyvälaatuisena saksalaisena DVD-julkaisuna, joka käsittää saksan-, ranskan- ja englanninkieliset ääniraidat sekä saksankielisen tekstityksen. Trimark Home Videon amerikkalainen versio on laadultaan ala-arvoinen.
Slovakian moottoritieverkko

Slovakian moottoritieverkko on noin 780 kilometrin pituinen maantieverkko Slovakiassa. Maan moottoritiet on määritelty moottoriteihin (, lyh. D) ja moottoriliikenneteihin (slo. "Rýchlostné cesty", lyh. R), joiden ero on se että moottoritiet ovat kaksikaistaisia ja lähinnä keskikaiteisia. Yleinen moottoritienopeus Slovakiassa on 130 km/h.
Suunniteltu moottoritieverkko.
Moottoritiet (Diaľnica)
Moottoriliikennetiet (Rýchlostná cesta)
Baylorin yliopisto

Baylorin yliopisto on yksityinen yliopisto Wacossa, Texasin osavaltiossa Yhdysvalloissa. Se oli 1900-luvun lopussa Yhdysvaltain suurin baptismiin pohjautuva oppilaitos, joka tunnettiin Bob Jonesin yliopiston tavoin hyvin konservatiivisesta kampuselämästään tanssikieltoineen. Yliopisto on perustettu vuonna 1845, ja syksyllä 2012 siellä opiskeli yli 15 000 opiskelijaa.
NCAA:n alaisessa yliopistourheilussa yliopistoa edustavat Baylor Bearsin nimellä kulkevat joukkueet. Viime vuosina Baylorilla on ollut vahva edustus etenkin miesten koripallossa.
Raiskausepäilyt.
Vuonna 2017 oikeus tutki jopa 52:ta mahdollista raiskaustapausta, joihin liittyy yliopiston opiskelijoita. Osassa tapauksissa raiskauksiin on osallistunut yli kymmenen oppilaan ryhmiä. On myös väitetty, että yliopisto on yrittänyt houkutella urheilijanuorukaisia yliopistoon mainostamalla siellä olevan paljon nuoria vaaleita tyttöjä. Oikeusjutut ovat tuoneet joillekin urheilijoille ja veljeskuntien johtohenkilöille tuomioita ja aiheuttaneet monien yliopiston työntekijöiden, jopa rehtorin, irtisanoutumisen. Vuonna 2023 yliopisto ja 15 raiskauksista syyttänyttä naista pääsivät asiassa sovitteluratkaisuun, jonka sisältöä ei julkistettu.
Optiscan

Optiscan Oy on Helsingissä sijaitseva varaston ja kentällä liikkuvan henkilöstön ohjauksen ja automaattisen tunnistuksen ratkaisuja toimittava yritys. Optiscanin ratkaisut perustuvat puheohjaus-, viivakoodi- ja RFID-teknologioihin. Optiscan Oy on osa Optiscan Groupia, jolla on toimintaa Ruotsissa (toimisto Tukholmassa), Norjassa (Oslo) jaTanskassa (Kööpenhamina). 
Historia.
Optiscanin liiketoiminnan kehittyminen on näkynyt vuosien saatossa yhtiön nimessä. Ensimmäiset viivakoodilukijat myytiin vuonna 1977 Juha-Sähkössä, jonka viivakoodijaos yhtiöitettiin vuonna 1990. Tuolloin aloittanut Juha-Viivakoodi toimi vuoteen 2003 saakka, jonka jälkeen yrityksen nimi muutettiin Viivakoodi Optiscan Oy:ksi. Optiscan Groupin vakiintumisen myötä yhtiön nimi lyhennettiin Optiscan Oy:ksi vuonna 2007. Vuonna 2010 Optiscan osti Abakus Ohjelmistot Oy:n liiketoiminnan sekä Abakus MobileWork Suite -ohjelmiston. 
Ratkaisut.
Optiscan toimittaa ratkaisuja varastojen, kenttätoimintojen sekä tuotannon ohjauksen ja hallinnan tehostamiseksi. Optiscanin asiakkaat toimivat mm. seuraavilla toimialoilla: tukkukauppa, kauppa, teollisuus, logistiikka (kuljetus ja varastointi, postiliiketoiminta) sekä terveydenhuolto. Varastoratkaisuissa käytetään tyypillisesti puheohjausta, viivakoodeja tai RFID:tä. Kenttätoimintojen ohjaamisessa yleisimmin kannettavia tiedonkeruupäätteitä sekä viivakoodeja, nykyään yhä useammin myös 2D-koodeja (QR-koodi, datamatrix).
Puheohjausratkaisu (puheohjaus, puheohjattu keräys, ääniohjaus, äänikeräily, äänikeräys) koostuu kannettavasta päätteestä sovelluksineen sekä kuuloke-mikrofoni -yhdistelmästä. Sovellus keskustelee reaaliajassa toimintaa ohjaavan pääjärjestelmän kanssa WLAN-verkon välityksellä.
Puolan moottoritieverkko

Puolan moottoritieverkko on osa Puolan kansallista tieverkkoa. Se muodostuu moottoriteistä (Autostrada) ja moottoriliikenneteistä (Droga Ekspresowa).
Suurin osa moottoriteistä on rakennettu sen jälkeen, kun Puola liittyi Euroopan unioniin vuonna 2004.
Suunniteltu moottoritieverkko.
Moottoritiet (Autostrada)
Moottoriliikennetiet (Droga Ekspresowa)
Alabaman yliopisto

Alabaman yliopisto ("University of Alabama") on Tuscaloosassa, Alabaman osavaltiossa sijaitseva julkinen yliopisto. Se perustettiin vuonna 1831. Yliopistossa opiskelee runsas 36 000 opiskelijaa.
Englanninkielisen Forbes-lehden amerikkalaisten korkeakoulujen vertailussa Alabaman yliopisto sijoittui sijaluvulle 253. Yliopisto ei yltänyt maailman 500 huippuyliopiston Shanghai-vertailuun vuonna 2014. 
NCAA:n alaisessa yliopistourheilussa yliopistoa edustavat Alabama Crimson Tiden nimellä kulkevat joukkueet. 2000-luvulla yliopistolla on ollut vahva edustus etenkin amerikkalaisessa jalkapallossa.
Kierreportaat

Kierreportaat ovat portaat, jotka kiertyvät pystysuoran keskiakselin ympäri. Kierreportaiden askelmat kapenevat keskiakselia kohden, joten portaissa on yleensä helpompaa kulkea ulkoseinämän lähellä.
Kierreportaat ovat yleisiä varsinkin kapeissa ja korkeissa rakennuksissa, kuten vanhoissa torneissa ja majakoissa.
Novokuibyševsk

Novokuibyševsk () on teollisuuskaupunki Samaran alueella Venäjällä. Kaupunki sijaitsee 20 kilometriä miljoonakaupunki Samarasta lounaaseen.
Kaupungissa toimii suuri öljynjalostamo ja rakennusteollisuutta. Lisäksi on kulttuuritalo ja kaupunginmuseo. 
Kaupungin asukasluku oli vuoden 2010 väestönlaskennassa 108 438.
Bosnian ja Hertsegovinan moottoritieverkko

Bosnian ja Hertsegovinan moottoritieverkko käsittää maan moottoritiet. Verkosto on jaettu maan entiteettien, Federaation ja Serbitasavallan, mukaan. Suurin osa moottoritieverkosta on vasta suunnitteluvaiheessa.
Bosnia ja Hertsegovina.
Suunniteltu moottoritieverkko.
Moottoritiet (Autocesta)
Moottoriliikennetiet (Brza cesta)
Serbitasavalta.
Moottoritiet (Autoput)
Moottoriliikennetiet (Brzi put)
Zdravko Tolimir

Zdravko Tolimir (; 27. marraskuuta 1948 – 8. helmikuuta 2016) oli bosnianserbi, joka toimi komentajana Bosnian serbiarmeijassa Bosnian sodan aikana.
Jugoslavian sotarikostuomioistuin tuomitsi joulukuussa 2012 Tolimirin elinkautiseen vankeuteen kansanmurhasta. Tuomioistuimen mukaan hänellä oli keskeinen rooli 8 000 muslimimiehen ja -pojan joukkomurhassa Srebrenicassa heinäkuussa 1995. Tolimir oli tuomioistuimen mukaan Bosnian serbien sotilasjohtajan Ratko Mladićin oikea käsi Bosnian sodan aikana.
Oi jouluyö – Joulun tunnelmaa

Oi jouluyö – Joulun tunnelmaa on Kari Hillon kolmas ja viimeisin sooloalbumi. Albumin julkaisi Musiikki-Laiho vuonna 1989. Albumi sisältää instrumentaaliesityksiä perinteisistä joululauluista. Albumilla esiintyvät Kari Hillo sekä hänen johtamansa Studio-orkesteri. Muutamia albumin kappaleita on julkaistu kokoelmalevyllä ”Rakkaimmat joululaulut” (Musiikki-Laiho 1986)
Kappaleet.
A-puoli
B-puoli
Loimuvaskiyökkönen

Loimuvaskiyökkönen ("Autographa buraetica") on melko harvinainen, kirjava keskikesän yöperhoslaji.
Koko ja ulkonäkö.
Loimuvaskiyökkönen muistuttaa suuresti muutamia muita "Autographa"-suvun lajeja, erityisesti kirjovaskiyökköstä ("Autographa pulchrina"), josta sitä voi olla erittäin vaikea erottaa ja määrityksen varmistaminen voi vaatia genitaalien tutkimista. Etusiivet ovat kapeat, harmaanruskeat ja heikosti violetinsävyiset. Siiven keskiosassa on ohut, hopeanvalkoinen kreikkalaisen aakkoston gamma-kirjainta muistuttava kuvio, joka on vain harvoilla yksilöillä jakautunut kahteen osaan ja hieman sen takana on pieni kellertävänruskea alue. Munuaistäplä erottuu vaaleareunaisena. Sisempi ja ulompi poikkiviiru ovat vaaleanruskeat, mutteivät aina kovin selvästi erottuvat. Aaltoviiru on musta ja tekee terävän W-kirjaimen muotoisen mutkan. Siipiripset ovat kirjavat ja niissä on hyvin erottuva valkoinen tyviviiru. Takasiivet ovat harmaanruskeat ja ulkoreunaa kohti tummenevat. Siipiväli 36–42 mm.
Levinneisyys ja lentoaika.
Loimuvaskiyökköstä tavataan Pohjois- ja Keski-Euroopasta Keski-Aasian läpi Itä-Aasiaan ja edelleen Pohjois-Amerikkaan saakka. Laji on Suomessa tulokas, joka tavattiin ensimmäisen kerran 1980-luvulla ja sittemmin se on levinnyt laajalti maan etelä- ja keskiosiin. Pohjoisimmat havainnot ovat Rovaniemen korkeudelta, mutta painopiste on Kaakkois-Suomessa ja etelärannikolla. Perhoset ovat lennossa yhtenä sukupolvena kesäkuun puolivälistä elokuun alkuun huipun sijoittuessa heinäkuun puoleen väliin.
Elinympäristö ja elintavat.
Laji elää avoimilla paikoilla, kuten niityillä ja metsäaukioilla. Perhoset lentävät yöllä ja tulevat valolle, mutta muutoin loimuvaskiyökkösen biologiaa tunnetaan huonosti.
Ravintokasvi.
Toukka käyttänee kirjovaskiyökkösen tapaan ravinnokseen erilaisia ruohovartisia kasveja.
Vehmanen

Vehmanen on muun muassa seuraavien henkilöiden sukunimi:
Rauman fransiskaanikonventti

Rauman fransiskaanikonventti oli Raumalla 1400-luvun alkupuoliskolta vuoteen 1538 toiminut fransiskaaniluostari. 
Perustaminen.
Fransiskaanimunkkien asettumisesta Raumalle ei ole varmaa tietoa. Erään näkemyksen mukaan he saapuivat kaupunkiin vasta Rauman saatua kaupunkioikeudet vuonna 1442. On kuitenkin mahdollista, että munkit asettuivat paikkakunnalle jo vuosisadan alkupuolella, jonka jälkeen asutusta alkoi muodostua myös luostarin ympärille. Ensimmäinen kirjallinen maininta fransiskaanikonventista on jouluaatolta 1449, jolloin ritari Henrik Djäkn lahjoitti sille viljaa ja karjaa.
Luostarin toimintaa.
Luostariyhteisö sijaitsi Vanhan Rauman pohjoispuolella Raumanjoen varrella. Kivikirkkoa paikalle ryhdyttiin rakentamaan 1400-luvun jälkipuoliskolla. Pyhän Ristin kirkko vihittiin käyttöön ilmeisesti vuonna 1512. Tutkija Markus Hiekkasen mukaan paikalla on saattanut olla puukirkko jo 1420-luvulla.
Munkkien toiminta ulottui Rauman ja lähiseutujen lisäksi pitkälle sisämaahan, aina Hämeeseen asti, sekä myös Pohjanlahden rannikkoa ylöspäin. Raumalla fransiskaanimunkit organisoivat keskieurooppalaiseen tapaan kaupungin köyhien ja sairaiden hoidon. Luostarin yhteyteen perustettiin myös koulu, Collegium Raumenses. Se lopetti toimintansa luostarin lakkauttamisen johdosta vuonna 1538. Rauman lisäksi fransiskaaneilla oli Suomessa luostarit Viipurissa ja Kökarissa.
Uskonpuhdistus lopettaa luostarin.
Rauman fransiskaanikonventti joutui lopettamaan toimintansa vuonna 1538 Kustaa Vaasan aloittaman uskonpuhdistuksen myötä. Samalla munkit karkotettiin Raumalta väkivalloin. Luostarialue muutettiin aluksi luterilaisen seurakunnan pappilaksi ja myöhemmin vuonna 1551 kuninkaankartanoksi. Joidenkin lähteiden mukaan Pyhän Ristin kirkosta tehtiin makasiini. Tieto ei välttämättä pidä paikkaansa, koska sen lasi-ikkunoita tiedetään korjatun vielä 1580-luvulla. 
Pyhän Kolminaisuuden kirkon tuhouduttua tulipalossa vuonna 1640 fransiskaanien kirkko otettiin käyttöön luterilaisena kirkkona, jollaisena se toimii edelleen. Luostarin aikaisista rakennuksista saattaa 1800-luvun alussa laajennetun kirkon lisäksi olla jäljellä sen vieressä sijaitseva kirkonkellari, joka on mahdollisesti peräisin 1400-luvulta. 
Fransiskaanien perintö nykypäivänä.
Nykyään fransiskaanien muistoa vaalitaan Rauman seurakunnassa monin eri tavoin. Munkkien rakentama Pyhän Ristin kirkko on toiminut kaupungin pääkirkkona vuodesta 1640 lähtien. Raumalle perustettiin Suomen ensimmäinen diakonin virka 1800-luvulla jatkamaan fransiskaanimunkkien perinteitä vähäosaisten auttamisessa. Vuonna 1974 pystytettiin Pyhän Ristin kirkon edustalle munkkiveljeskunnan perustajan Franciscus Assisilaisen patsas.
Rauman seurakunta avasi vuonna 2010 kauppatorin laidalla sijaitsevan Franciscus-talon. Se toimii seurankuntalaisten kokoontumispaikkana ja vapaaehtoistyön keskuksena.
S/S Ahkera (höyryhinaaja)

S/S Ahkera on höyryhinaaja, joka on nähtävänä Riihisaaren laiturissa Savonlinnassa. Sen ylläpidosta on vastannut vuodesta 2013 alkaen S/S Ahkeran Perinneyhdistys ry. 
Valmistus.
Hinaajan tilasivat joensuulaiset liikemiehet S. Parviainen ja A. J. Mustonen vuonna 1869 Paul Wahl &amp; Co:n konepajalta Varkaudesta. Alus valmistui vuonna 1871.
Palvelus.
Vuonna 1881 "Ahkera" siirtyi puutavarakauppaa ja sahaustoimintaa Pohjois-Karjalassa harjoittaneelle englantilaiselle Egerton Hubbard &amp; Co -yhtiölle. Se pelasti vuonna 1898 uppoavan höyrykuunari "Salaman" matkustajat Puumalan vesillä. Utra Wood Ltd -yhtiölle se siirtyi vuonna 1899 ja Ab W. Gutzeit &amp; Co:n laivastoon vuonna 1902, kun yhtiö osti Utra Wood Co:n. "Ahkera" hinasi sitten Gutzeitin puutavaraa nippuina, lotjilla tai proomuilla Saimaan vesistön yläosista Vuoksenniskalle, Viipuriin ja Kotkaan. S/S "Ahkera" toimi Kotkan satamahinaajana vuodesta 1946. Sen toiminta päättyi kolme vuotta myöhemmin uppoamiseen, mutta se nostettiin ja siirrettiin takaisin Saimaalle, jossa se palveli hinaajana vuoteen 1958. Aluksen höyrykattilaa lämmitettiin puilla koko sen käyttöiän ajan. Vuonna 1971 Enso-Gutzeit kunnosti aluksen museolaivaksi, ja se siirrettiin maihin Laitaatsillan telakka-alueen läheisyyteen. 
Vuonna 2002 StoraEnso lahjoitti S/S "Ahkeran" Savonlinnan kaupungille, ja hinaaja siirrettiin esille Savonlinnan maakuntamuseon laituriin. Kesästä 2013 S/S "Ahkeran" on omistanut kannatusyhdistys, joka kunnostaa aluksen liikennöitävään kuntoon. Savonlinnan maakuntamuseon laituri tulee jatkossakin olemaan aluksen kotisatama.
Henrik Alcenius

Henrik Alcenius (s. 23. toukokuuta 1941 Helsinki) on suomalainen runoilija.
Alceniuksen runokokoelma "Mitä tämä on" vuodelta 1964 on kokoelma muunnelmia Pentti Saarikosken "Mitä tapahtuu todella?" -kirjan runoista.
Vuonna 1964 Alcenius esiintyi myös pienessä sivuosassa Maunu Kurkvaaran ohjaamassa elokuvassa "Raportti eli balladi laivatytöistä".
Holokaustin uhrien muistopäivä

Holokaustin uhrien muistopäivä on kansainvälinen vuosipäivä, jolla kunnioitetaan Euroopan juutalaisten kansanmurhan eli holokaustin sekä muiden toisen maailmansodan ajan joukkomurhien uhrien muistoa.
Muistopäivää vietetään länsimaissa yleisimmin 27. tammikuuta, jona päivämääränä vuonna 1945 puna-armeija vapautti Auschwitzin keskitys- ja tuhoamisleirin. Myös suomalaisessa almanakassa muistopäiväksi on valtioneuvoston kanslian vuonna 2002 tekemällä päätöksellä säädetty 27. tammikuuta. Vuoteen 2023 asti muistopäivä oli Suomessa kansainvälisestä käytännöstä poiketen nimeltään vainojen uhrien muistopäivä. Päivä ei ole liputuspäivä eikä vapaapäivä.
Muistopäivän vietto alkoi Euroopan parlamentin vuonna 1995 antamasta suosituksesta, että jokaisessa Euroopan unionin jäsenmaassa tulee viettää holokaustin muistopäivää. Yhdistyneiden kansakuntien yleiskokous antoi vuonna 2005 julistuksen, jonka perusteella YK:n sivistysohjelma on julistanut 27. tammikuuta "kansainväliseksi holokaustissa menehtyneiden muistopäiväksi." Julistuksessa jäsenmaita kehotetaan luomaan opetusohjelmia, joiden avulla tulevat kansanmurhat voitaisiin estää. Julistuksessa myös torjutaan holokaustin kiistäminen, kiitetään holokaustin tekopaikkojen museoijia sekä tuomitaan kaikenlainen uskonnollinen ja etninen suvaitsemattomuus ja väkivalta. Muistopäivänä holokaustin uhreja muistetaan seremonioiden, elokuvien ja muiden aktiviteettien kautta.
Walhalla (yhtye)

Walhalla on suomalainen black/thrash metal -yhtye, jonka perustivat vuonna 1996 Helsingissä black metal -yhtyeiden Gloomy Grim ja Soulgrind jäsenet. Bändi oli tauolla vuodesta 2001 eteenpäin, mutta tuli takaisin vuonna 2019.
Firereich

Firereich on suomalaisen black/thrash metal -yhtyeen Walhallan ensimmäinen studioalbumi. Se on julkaistu vuonna 2000 levymerkillä The Root of All Evil Records.
Kappaleet.
Kappale 10 sisältää piilotetun cover-version Bon Jovin kappaleesta "Runaway".
Porsche Supercup -kausi 2013

Porsche Mobil 1 Supercup -kausi 2013 oli Porsche Supercup -sarjan 21. kausi. Kausi alkoi 12. toukokuuta Espanjasta ja päättyi 3. marraskuuta Abu Dhabiin. Kauden kilpailut ajettiin Formula 1 -kauden kisaviikonloppujen yhteydessä. Kaudella ajettiin ensimmäistä kertaa uudistetulla Porsche 911 GT3 Cup -autolla. 
Sarjan mestaruuden voitti tanskalainen Nicki Thiim, toiseksi sijoittui brittiläinen Sean Edwards ja kolmanneksi saksalainen Michael Ammermüller.
Georgi Pogodin-Aleksejev

Georgi Pogodin-Aleksejev (; s. 9. toukokuuta 1993 Moskova, Venäjä) on venäläinen jääkiekkoilija, joka pelaa Valko-Venäjän Ekstraligan H’K Brestissä. Hän on pelipaikaltaan keskushyökkääjä, mutta osaa pelata myös laidassa. Pogodin-Aleksejevin vahvuuksiin kuuluu fyysinen peli, urheilullisuus ja kiekollinen peli. Hänen heikkouksiinsa kuuluvat ajoittaiset kuumenemiset ja turhat jäähyt sekä luistelu.
Ura.
Pogodin-Aleksejev on Vitjaz Tšehovin kasvatti. Hän siirtyi 18-vuotiaana kaudeksi 2011–2012 slovenialaisjoukkue HDD Bledin riveihin, jota Pogodin-Aleksejev edusti Slohokej Ligassa ja Slovenian pääsarjassa. Hän oli ensimmäisenä mainitussa sarjassa joukkueen paras pistemies ja maalintekijä tehoilla 18+11=29.
Heinäkuussa 2012 Pogodin-Aleksejev siirtyi try-outille itävaltalaisen Villacher SV:n U20-joukkueeseen, mutta runsas viikko myöhemmin hän siirtyi kuitenkin try-outille Erste Bank Eishockey Liga -joukkue HDD Olimpija Ljubljanaan. Pogodin-Aleksejev pelasi kaudella 2012–2013 viisi ottelua sen miesten joukkueessa ja neljä ottelua sen U20-joukkueessa, kunnes hän siirtyi joulukuussa try-outille Mestiksen nousijajoukkue HC Keski-Uusimaahan. Pogodin-Aleksejev sai jatkaa joukkueessa kauden loppuun asti ja kuului HCK:n parhaimpiin aloittajiin. Kesäkuussa 2013 hän teki vuoden mittaisen jatkosopimuksen joukkueen kanssa.
Kaudella 2013–2014 Pogodin-Aleksejev ei mahtunut enää HCK:n kokoonpanoon yhdessäkään runkosarjaottelussa. Hän pelasi alkukauden lainalla Suomi-sarjajoukkue Bewe TuusKissa, kunnes Pogodin-Aleksejev palasi kesken kauden takaisin kotimaahansa siirryttyään Venäjän toiseksi korkeimmalle sarjatasolle VHL:n Sokol Krasnojarskiin. Kaudeksi 2015–2016 hän siirtyi vuoden mittaisella sopimuksella Valko-Venäjän Ekstraligassa pelaavaan H’K Brestiin.
Robin Packalenin diskografia

Tämä artikkeli on suomalaisen poplaulaja Robin Packalenin diskografiasta.
Jussi Heikkinen (muusikko)

Jussi Heikkinen on suomalainen muusikko. Hän on black metal -yhtye Soulgrindin perustaja. Hän soittaa myös yhtyeissä Fleshred, Gloomy Grim ja Walhalla.
Heikkinen on toiminut myös tuottajana, miksaajana, äänittäjänä sekä Soulgrindin albumeiden kansitaiteilijana.
ks. Gloomy Grimin diskografia
ks. Soulgrindin diskografia
ks. Walhallan diskografia
Dietyylitartraatti

Dietyylitartraatti (C8H14O6) on etanolin ja viinihapon muodostama esteri. Yhdistettä käytetään muun muassa orgaanisessa synteesissä liuottimena ja kiraalisena apuaineena.
Ominaisuudet ja käyttö.
Huoneenlämpötilassa dietyylitartraatti on väritöntä nestemäistä ainetta. Se liukenee hieman veteen ja myös etanoliin, dietyylieetteriin ja asetoniin. Dietyylitartraatti on kiraalinen yhdiste ja sillä on kaksi optisesti aktiivista enantiomeeria (2R,3R)-(+)-dietyylitartraatti eli L-(+)-dietyylitartraatti ja (2S-3S)-(-)-dietyylitartraatti eli D-(-)-dietyylitartraatti sekä optiivisesti inaktiivinen mesomuoto. 
Dietyylitartraattia käytetään kemianteollisuudessa liuottamaan nitroselluloosaa, kumeja ja hartseja sekä eräiden muovien pehmentimenä. Orgaanisessa synteesissä dietyylitartraattia käytetään erityisesti niin kutsutussa Sharpless-epoksidoinnissa. Sharpless-epoksidoinnissa titaani-isopropoksidi ja dietyylitartraatti muodostavat katalyytin, jota käytettäessä voidaan alkeenista muodostaa tietty epoksidin enantiomeeri. Enantiomeeri riippuu siitä käytetäänkö katalyyttinä dietyylitartraatin (+)- vai (-)-isomeeria.
Lincoln (vuoden 2012 elokuva)

Lincoln on vuonna 2012 ensi-iltansa saanut Steven Spielbergin ohjaama ja osin tuottama historiallinen draamaelokuva. Daniel Day-Lewis näyttelee presidentti Abraham Lincolnia ja Sally Field Lincolnin aviovaimoa Mary Todd Lincolnia. Elokuva perustuu osittain Doris Kearns Goodwinin biografiaan "". Elokuva keskittyy Lincolnin elämän neljään viimeiseen kuukauteen ja hänen pyrkimykseensä saada Yhdysvaltain edustajainhuone hyväksymään Yhdysvaltain perustuslain 13. lisäys.
Elokuva sai 12 Oscar-ehdokkuutta, ja se oli ehdolla myös muun muassa seitsemässä Golden Globe -palkintosarjassa. Elokuvalle myönnettiin kaksi Oscar-palkintoa: parhaasta miespääosasta (Daniel Day-Lewis) sekä parhaasta lavastuksesta.
Timomatic

Tim Omaji (taiteilijanimeltään Timomatic) on Nigeriassa syntynyt australialainen laulaja. Hän tuli julkisuuteen vuonna 2009 sijoituttuaan seitsemänneksi Tanssi jos osaat -ohjelman australialaisessa versiossa. Vuonna 2011 hän osallistui Australia's Got Talent -ohjelmaan ja sijoittui kolmanneksi. Myöhemmin samana vuonna hän teki sopimuksen Sony Music Australian kanssa, ja julkaisi debyyttisinglensä "Set It Off" marraskuussa 2011.
Oregonin osavaltionyliopisto

Oregonin osavaltionyliopisto on julkinen yliopisto Corvallisissa, Oregonin osavaltiossa Yhdysvalloissa. Yliopisto on perustettu vuonna 1868, ja vuonna 2011 siellä opiskeli yli 24 000 opiskelijaa.
NCAA:n alaisessa yliopistourheilussa yliopistoa edustavat Oregon State Beaversin nimellä kulkevat joukkueet, jotka pelaavat Pac-12 -konferenssissa.
Uinnin lyhyen radan maailmanmestaruuskilpailut 2004

Uinnin lyhyen radan maailmanmestaruuskilpailut 2004 järjestettiin Indianapolisissa Yhdysvalloissa 7.–11. lokakuuta 2004. Kilpailujen järjestäjänä toimi Kansainvälinen uimaliitto FINA.
Mitalitaulukko.
      Isäntämaa
Lähteet.
Miamin yliopisto (Florida)

Miamin yliopisto () on yksityinen yliopisto Coral Gablesissa, Floridan osavaltiossa Yhdysvalloissa. Yliopisto on perustettu vuonna 1925, ja syksyllä 2012 siellä opiskeli yli 15 000 opiskelijaa.
NCAA:n alaisessa yliopistourheilussa yliopistoa edustavat Miami Hurricanesin nimellä kulkevat joukkueet. Pitkät perinteet Hurricanesilla on erityisesti amerikkalaisessa jalkapallossa.
Bulgarian moottoritieverkko

Bulgarian moottoritieverkko (, "Avtomagistrala") kattaa suuren osan Bulgariasta ja yhdistää tärkeimmät kaupungit toisiinsa. Maassa on vajaa 700 kilometriä moottoritietä, ja niiden nopeusrajoitus on tavallisesti 120 km/h ja kiihdytyskaistoilla 140 km/h.
Vehmas

Vehmas tai Wehmas on seuraavien henkilöiden sukunimi:
Jääpallon II-divisioona 1970–1971

Kaudella 1970–1971 jääpallon toiseksi korkein sarjataso pelattiin ensimmäistä kertaa II-divisioona nimellä, vanhan Suomensarja-nimen sijasta. Sarjajärjestelmä ei muuttunut. Sarja jaettiin etelä-, länsi-, itä- ja pohjoislohkoon, joissa pelattiin kaksinkertainen sarja. Lohkovoittajat etenivät SM-sarjakarsintaan, jonka voittaja nousi SM-sarjaan seuraavaksi kaudeksi.
Sarjataulukko.
SM-sarjakarsinta.
VPP nousi SM-sarjaan, josta putosi LaPa.
Liettuan moottoritieverkko

Liettuan moottoritieverkko muodostuu moottoriteistä (liettuaksi: automagistralės), joilla suurin sallittu nopeus on 110 tai 130 km/h. Maassa on noin 300 km moottoriteitä.
Suunniteltu moottoritieverkko.
Suunnitteilla olevat moottoritiet
Österlund

Österlund on muun muassa seuraavien suomalaisten henkilöiden sukunimi:
Montenegron moottoritieverkko

Montenegron moottoritieverkko muodostuu moottoriteistä (paikallisella kielellä Аутопутeви – Autoputevi) Montenegrossa. Useimmat tiet jatkuvat valtionrajojen yli naapurimaihin.
Suunniteltu moottoritieverkko.
Moottoritiet (Autoput)
Moottoriliikennetiet (Brza zaobraćajnica)
Madonan kunta

Madona () on kunta Keski-Latviassa. Se on syntynyt Biržin kartanon ympärille. Madona vaurioitui pahoin toisen maailmansodan pommituksissa, mutta se uudelleenrakennettiin. Madonassa oli vuoden 2018 arvion mukaan 22 604 asukasta. Kunnan hallinnollinen keskus on Madona. 
Madonassa sijaitsee yksi Struven ketjuun kuuluva kolmiomittaustorni, Sausnejan kylässä (koordinaateissa 56° 50' 24"N, 25° 38' 12"E) oleva "Sestu-Kalnis Ziestu". Ketju kuuluu kokonaisuudessaan Unescon maailmanperintökohteisiin.
Kosovon moottoritieverkko

Kosovon moottoritieverkko on Euroopan uusin. Se on pääosin vasta rakenteilla. Maan läpi kulkevat Eurooppatiet Eurooppatie E65 ja E80, jotka ovat vielä tavallisia maanteitä.
Suunniteltu moottoritieverkko.
Moottoritiet (Autoudhë)
Aarne I. Välikangas

Aarne Ilmari Välikangas (14. lokakuuta 1924 Helsinki – 11. tammikuuta 2000 Helsinki) oli suomalainen valtiotieteiden maisteri, joka toimi Helsingin apulaiskaupunginjohtajana ja edusti Siirtolaisuusinstituutin valtuuskunnassa Suomi-Amerikka Yhdistysten Liittoa vuosina 1989–2000 ollen valtuuskunnan varapuheenjohtaja vuodesta 1989.
Välikangas valmistui ylioppilaaksi vuonna 1942 ja valtiotieteiden kandidaatiksi 1959 ja maisteriksi 1950 Helsingin yliopistosta. Vuosina 1948–1950 hän työskenteli Helsingin kaupungin työnvälitystoimiston apulaisosastonjohtajana. Välikangas oli Kunnallisvirkamiesliiton toiminnanjohtaja 1951–1958 ja Helsingin kaupungin tiedotuspäällikkö 1958–1962. Hän toimi Toimihenkilö- ja Virkamiesjärjestöjen Keskusliiton (TVK) toimitusjohtajana 1962–1974. Vuodesta 1975 Välikangas työskenteli sosiaali- ja terveysministeriön kansainvälisten asioiden toimiston toimistopäällikkönä.
Helsingin kaupunginvaltuuston jäsen Välikangas oli vuosina 1965–1968 ja 1970–1972 ja kaupunginhallituksessa vuodesta 1969.
Välikankaan isä oli professori Ilmari Välikangas.
Elixir Mystica

Elixir Mystica on suomalaisen metalliyhtyeen viides studioalbumi. Se on julkaistu vuonna 2001 levymerkillä Holy Records.
Kappaleet.
Kaikki kappaleet säveltänyt Soulgrind sekä sanoittanut Lord Heikkinen.
Black Orchid

Black Orchid on suomalaisen metalliyhtyeen Soulgrindin EP-levy. Se on julkaistu vuonna 1994 levymerkillä Malodorous Mangled Innards Records.
EP:n nimikkokappale "Black Orchid" on julkaistu yhtyeen vuoden 1995 albumilta "". Levyn B-puolen kappaleet ovat nauhoitettu varta vasten albumia varten.
Emir Sulejmanović

Emir Sulejmanović (s. 13. heinäkuuta 1995) on suomalais-bosnialainen koripalloilija.
Ura.
Seurajoukkueura.
Sulejmanović syntyi Bosnia ja Hertsegovinassa, mutta muutti perheensä kanssa Suomeen 2-vuotiaana. Hän asui ensin Jyväskylässä, mutta muutti neljä vuotta myöhemmin Kaarinaan. Sulejmanović aloitti koripallon Kaarinan Urassa, jossa hän pelasi seuran juniorijoukkueissa. Vuonna 2011 hän siirtyi KK Union Olimpijaan, jossa hän pelasi kauden 2011–2012 seuran junioriakatemiassa. Kaudeksi 2012–2013 Sulejmanović teki Olimpijan kanssa monivuotisen sopimuksen ja siirtyi pelaamaan myös edustusjoukkueeseen. Hän debytoi Euroliiga-ottelussa Real Madridia vastaan joulukuussa 2012. Heinäkuussa 2013 Sulejmanović siirtyi FC Barcelonaan. Hän pelasi myös seuran reservijoukkueessa. Huhtikuussa hän siirtyi loppukaudeksi lainalle Italian pääsarjan Orlandina Basketiin.
Kesällä 2016 Sulejmanović siirtyi kroatialaiseen Cibona Zagrebiin. Kesällä 2017 hän siirtyi Espanjan pääsarjaseura Fuenlabradaan. Sieltä hänet lainattiin kakkossarja Leb Oroon Cafés Candelas Breogániin, jossa hän johdatti joukkueensa pääsarja ACB:en ja Emir valittiin sarjan MVP:ksi. Emir jatkoi seurassa vielä kauden 2018-2019. Kaudeksi 2019-20 hän teki sopimuksen ACB-liigan RETAbet Bilbao Basketiin.
Maajoukkue.
Sulejmanović edusti maajoukkuetasolla Suomen nuorisomaajoukkueita. Hän on kuitenkin ilmoittanut edustavansa miesten tasolla Bosniaa vaikka saikin kutsun Suomen koripallomaajoukkueeseen. Merkittäväksi syyksi Sulejmanović kertoi, ettei itse kykene maksamaan maajoukkuematkojaan Bosniasta Suomeen.
Pakana (albumi)

Pakana on suomalaisen metalliyhtyeen Soulgrindin kahdeksas studioalbumi. Se on julkaistu vuonna 2007 levymerkillä Holy Records.
Kappaleet.
Kaikki kappaleet säveltänyt Lord Heikkinen, Whisper Lilith ja Azhemin, sanoittanut Lord Heikkinen sekä sovittanut Jarno Hänninen.
A Bard’s Tale

A Bard’s Tale on suomalaisen doom metal -yhtyeen Nattvindens Gråtin ensimmäinen studioalbumi. Se on julkaistu vuonna 1995 levymerkillä Solistitium Records.
Kappaleet.
Kaikki kappaleet sanoittanut Teemu Kautonen.
Där svanar flyger

Där svanar flyger on suomalaisen doom metal -yhtyeen Nattvindens Gråtin demojulkaisu, joka julkaistiin tammikuussa 1995.
Äänitteestä julkaistiin ainoastaan käsin numeroitu kasettipainos. Kasetin nimi ”Där svanar flyger” on vapaasti suomennettuna ”missä joutsenet lentävät”.
Oxelösundin satama

Oxelösundin satama () on Ruotsissa Itämeren rannalla Oxelösundin kunnassa sijaitseva satama. Veden syvyys on 16,5 metriä ja se on yksi Itämeren syvimmistä satamista.
Rahtimääriensä perusteella satama kuuluu Ruotsin kymmenen suurimman sataman joukkoon. Esimerkiksi vuonna 2010 sataman kautta kulki 7,3 miljoonaa tonnia ja vuonna 2011 yhteensä 5,7 miljoonaa tonnia rahtia.
Fritz Glatz

Friedrich ”Fritz” Glatz (21. heinäkuuta 1943 – 14. heinäkuuta 2002) oli itävaltalainen moottoriurheilija. Hän kilpaili myös taiteilijanimillä Pierre Chauvet ja Frederico Careca. 
Glatz aloitti uransa vuonna 1980 kilpailemalla Saksan F3-sarjassa. Seuraavana vuonna hän kilpaili Euroopan F3-mestaruussarjassa ja Euroopan F2-luokassa. Vuonna 1985 Glatz kilpaili International Formula 3000 -sarjassa. Vuosina 1986 ja 1988 Glatz ajoi Formula 3000 -sarjassa. Vuonna 1989 Glatz ajoi Britannian F3000-luokassa.
Glatz kuoli vuonna 2002 14. heinäkuuta ajetussa EuroBOSS-sarjan kilpailussa, kun hänen ajamansa vuoden 1997 Footwork Arrowsin FA17 F1-auto suistui radalta kohtalokkain seurauksin. Glatzia ei kuitenkaan virallisesti lasketa F1-osakilpailussa menehtyneisiin kuljettajiin, vaikka hän menehtyi ajaessaan F1-autoa.
Seepralimia

Seepralimia ("Limia nigrofasciata") tai kyttyräkala on hammaskarppeihin kuuluva äärimmäisen uhanalainen kala. Se kasvaa noin 5 cm pitkäksi. Seepralimia on kotoperäinen laji Haitin makeissa vesissä. Se esiintyy yleensä suurissa parvissa monenlaisten pohja-ainesten alueella. Poikaset piileksivät kasvitiheiköissä.
Seepralimioita pidetään akvaariossa, ja ne sopivat myös seura-akvaarioihin muiden hammaskarppien, tetrojen ja monnien kanssa, kunhan vesi ei ole liian hapanta tai pehmeää. Ne syövät monenlaisia ruokia, mutta ruokavalioon pitää kuulua myös kasviainesta, joko tuoreena tai hiutaleina.
Nynäshamnin satama

Nynäshamnin satama () on Ruotsissa Nynäshamnin kunnassa sijaitseva lauttaterminaali. Satama on osa Tukholman satamia.
Nynäshamnista liikennöidään Visbyyn, Gdanskiin ja Ventspilsiin. Lauttaliikenne Gotlantiin on alkanut jo vuonna 1902. 
Siellä on kolme ro-ro-aluksille tarkoitettua laituripaikkaa, joista yhtä käyttää Destination Gotland ja toista Polferries. Satamaan saavat tulla myös kansainväliset risteilyalukset, jotka eivät syystä tai toisesta mene Tukholman saariston läpi. 
Nynäshamnin kautta kulkee vuosittain 1,3 miljoonaa matkustajaa ja 60 000 lastiyksikköä tavaroita. Nynäshamnissa on myös öljysatama.
Tukholman kaupungin suunnitelmissa on siirtää rahtiliikennettä pois Tukholman keskusta-alueen satamista kehittämällä Nynäshamnia ja Kapellskäriä monipuolisemmiksi satamiksi.
Saint-François-de-Salesin kirkko

Saint-François-de-Sales'n kirkko on katolinen kirkko Ranskassa Pariisin 17. kaupunginosassa. Kirkon urut ovat vuodelta 1900, ja ne on kunnostettu 1985.
Kirkko on rakennettu 1911–1913, ja se sijaitsee rue Ampère -kadulla. Seurakunnan vanhemman kirkon pääsisäänkäynti on osoitteessa 6 rue Brémontier.
Mustavatsalimia

Mustavatsalimia ("Limia melanogaster") tai mustavatsamolli on hammaskarppeihin kuuluva kala. Koiras kasvaa noin 4 cm, naaras noin 5 cm pitkäksi. Mustavatsalimia elää Jamaikalla ja Haitilla purovesissä lähellä pintaa. Se syö matoja, hyönteisiä, äyriäisiä ja kasviravintoa.
Mustavatsalimioita on toisinaan myynnissä akvaariokaloina. Niitä pidetään akvaariossa, joissa on runsaasti kasveja. Ne ovat rauhallisia ja ne sopivat myös seura-akvaarioihin muiden pienikokoisten, kovaa vettä sietävien kalojen kanssa.
Teemu Kautonen

Teemu Uolevi Kautonen on suomalainen metallimuusikko. Kautonen on toiminut kiteeläisen black metal -yhtyeen Darkwoods My Betrothedin basistina ja sanoittajana.
Vuonna 1994 Kautonen aloitti sooloprojektin, josta muotoutui myöhemmin yhtye Nattvindens Gråt. Hän nauhoitti promokappaleen "En avlägsen stjärnä", minkä myötä yhtye teki levytyssopimuksen Solistitium Recordsin kanssa.
Ankeriasmonnit

Ankeriasmonnit, aikaisemmalta nimeltään kiduspussimonnit (Clariidae) on monnikaloihin kuuluva heimo. Heimon lajeja tavataan Afrikasta, Lähi-idästä ja Aasian etelä- ja kaakkoisosista. Eräitä heimon lajeja pidetään toisinaan akvaariokaloina.
Lajit ja anatomia.
Varhaisimmat ankeriasmonnien heimoon kuuluvien lajien fossiilit on ajoitettu plioseenikaudelle. Nykyään heimoon kuuluu lähteestä riippuen 13–16 sukua ja noin 90–113 lajia. Toisinaan keuhkomonnien heimo (Heteropleustidae) luetaan ankeriasmonnien alaheimoksi. Ruumiinrakenteeltaan heimon kalat ovat pitkulaisia ja ankeriasmaisia. Suurimmat lajit, kuten jättikonnamonni ("Clarias gariepinus") ja "Dinotopterus cunningtoni" voivat saavuttaa 150–175 cm:n pituuden. Tyypillisiä piirteitä ankeriasmonnilajeille ovat kuonon 4 hyvin pitkää viiksiparia ja hyvin pitkät selkä- ja peräevät, jotka voivat olla yhtyneet pyörehkön pyrstöevän kanssa. Useimmilla heimon lajeista ei ole rasvaevää. Ankeriasmonneille tunnusomaista on kidusten takana sijaitsevat pensasmaiset elimet, joiden avulla ne voivat hengittää happea suoraan ilmasta. Silmät ovat tyypillisesti pienet ja osa lajeista on sokeita ja elävät luolissa. 
Levinneisyys ja elintavat.
Ankeriasmonneja tavataan Afrikasta, Syyriasta ja eräistä muista Lähi-idän valtioista sekä Etelä- ja Kaakkois-Aasiasta, alueelta, joka ulottuu Intiasta Jaavalle ja Filippiineille. Konnamonnilta ("Clarias batrachus") tunnetaan populaatio Floridasta, jonne se on levinnyt akvaarioista päästettyjen ja kalasnviljelyslaitoksilta karanneiden yksilöiden vuoksi. Ankeriasmonnilajit elävät lammikoissa ja järvissä, jotkut myös nopeasti virtaavissa joissa. Ne pystyvät hengittämään happea ilmasta, joten selviytyvät myös kuivista kausista ja eräät lajit myös kaivautuvat mutaan. Osa ankeriasmonneista voivat voimakkaiden vatsaeviensä avulla myös liikkuakuivalla maalla lammikosta toiseen. Heimon kalojen ravintoa ovat pienemmät kalat ja selkärangattomat eläimet. 
Eräät lajit kuten jättikonnamonni ja konnamonni ovat arvostettuja ja tärkeitä ruokakaloja. Niitä kasvatetaan kalanviljelyslaitoksissa muun muassa Kaakkois-Aasiassa.
Ritva Vepsä

Ritva Annikki Vepsä (12. helmikuuta 1941 Helsinki – 30. heinäkuuta 2016 Helsinki) oli suomalainen näyttelijä.
Vepsä esiintyi vuodesta 1958 alkaen useissa elokuvissa ja televisiosarjoissa. Hän oli pääosissa muun muassa Maunu Kurkvaaran ohjaamissa elokuvissa "Autotytöt" (1960) ja "Raportti eli balladi laivatytöistä" (1964), Jörn Donnerin elokuvissa "Sixtynine 69" (1969) ja "Naisenkuvia" (1970) sekä Risto Jarvan elokuvassa "Ruusujen aika" (1969). Hän näytteli myös muun muassa TV-sarjoissa "Me Tammelat", "Spede Show" ja "Studio Impossible". Hän oli myös paljon käytetty televisiomainosten naisääni.
Vepsälle myönnettiin valtion ylimääräinen taiteilijaeläke vuonna 2007. Hän kuoli keuhkosyöpään 75-vuotiaana 30. heinäkuuta 2016. Hänellä ja Yrjö Tähtelällä on kaksi yhteistä lasta. Vepsällä oli lyhyt suhde kuvataiteilija Kalervo Palsan kanssa. Vepsä on haudattu Helsingin pitäjän kirkon hautausmaalle.
Haloo Helsinki! -yhtyeen diskografia

Tämä artikkeli on Haloo Helsinki! -yhtyeen diskografia.